Grup+3

**Supositoris, pastilles o una tassa de camamilla?**
Sovint sentim a parlar que a part de la medecina convencional, també podem tractar les nostres malalties amb d'altres medecines anomenades alternatives, entre les quals trobaríem la medicina natural. Totes dues tenen la seva importància i es mereixen el nostre respecte. Per això el nostre objectiu no és confrontar-les ans el contrari, a través d'aquest article volem demostrar que unes poden complementar perfectament les altres. Estant com estem en una època de retallades, caldria prioritzar la prevenció. És difícil fer entendre a una persona sana que prepari les seves defenses abans no es produeixi un atac. Però, si ho aconseguim, haurem de lliurar-li tots els mitjans sense excloure'n cap.

D'una banda, la medecina natural ha demostrat, durant molt anys, la seva utilitat solucionant problemes de salut en diversos sectors de la societat. En general, les persones que la utilitzen busquen tractaments naturals que no tinguin efectes secundaris forts com poden ser els provocats pels antibiòtics. En aquest sentit, un sector de la societat obsessionada per dur una vida sana ho ha convertit en un estil de vida. En canvi d'altres persones utilitzen la medicina natural de manera complementària a la medicina convencional, sobretot per tractar dolències temporals i per prevenir malalties però, no pas per tractar les malalties més greus.

D'altra banda, és ben sabut que hi ha persones que s'autoanomenen metges naturistes, sense cap tipus de formació, però n'hi ha d'altres que coneixen molt bé la natura de la malaltia. Aquells últims poden ser metges que a més a més s'han format com a naturòpates. La majoria de la gent se sent més segura si el metge naturista té també un títol oficial. Els dóna seguretat. De totes maneres, és important saber diferenciar per a què necessites algú, hi ha metges naturistes que tenen "màgia". Hi ha d'altres, com els metges quàntics, que treballen amb energia i sovint aporten millors solucions per a casos de malalties complicades. Aquests metges són poc coneguts, i davant l'intrusisme, és millor assegurar-se que siguin professionals acreditats.

Per concloure, el més important seria tenir la capacitat de poder triar el més adient per a cada moment, estar ben informat i sobretot posar de la nostra part, ja que tant l'una com l'altra no són medicines exactes. A més a més, no oblidem pas que ja en l'antiguitat els àrabs utilitzaven un ventall d'herbes per guarir els seus pacients, i encara avui dia són molts els metges que recolzen les seves investigacions mitjançant recursos antics. Així doncs, tot el que sigui gaudir d'una bona salut serà sempre benvingut, no importa el mitjà que hàgim de fer servir per aconseguir-ho.

Fina, Isa, Lucia, Josep,